CELEX: 62019CN0612
Language: el
Date: 2019-08-14 00:00:00
Title: Υπόθεση C-612/19 P: Αναίρεση που άσκησε στις 14 Αυγούστου 2019 η CC κατά της αποφάσεως που εξέδωσε το Γενικό Δικαστήριο (όγδοο τμήμα) στις 13 Ιουνίου 2019 στην υπόθεση T-248/17 RENV, CC κατά Κοινοβουλίου

20.1.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 19/7
            
         
      Αναίρεση που άσκησε στις 14 Αυγούστου 2019 η CC κατά της αποφάσεως που εξέδωσε το Γενικό Δικαστήριο (όγδοο τμήμα) στις 13 Ιουνίου 2019 στην υπόθεση T-248/17 RENV, CC κατά Κοινοβουλίου
      (Υπόθεση C-612/19 P)
      (2020/C 19/09)
      Γλώσσα διαδικασίας: η γαλλική
      
         Διάδικοι
      
      
         Αναιρεσείουσα: CC (εκπρόσωπος: G. Maximini, Rechtsanwalt)
      
         Αντίδικος κατ’ αναίρεση: Ευρωπαϊκό Κοινοβούλιο
      
         Αιτήματα
      
      Η αναιρεσείουσα ζητεί από το Δικαστήριο:
      
                  —
               
               
                  να αναιρέσει την απόφαση του Γενικού Δικαστηρίου της 13ης Ιουνίου 2019, στην υπόθεση T-248/17 RENV, εκτός του σημείου 3 του διατακτικού σχετικά με τα δικαστικά έξοδα·
               
            
                  —
               
               
                  να υποχρεώσει το Κοινοβούλιο να αποκαταστήσει την υλική ζημία και να ικανοποιήσει την ηθική βλάβη που υπέστη η αναιρεσείουσα, σύμφωνα με τη μέθοδο υπολογισμού που προβλέπεται στο δικόγραφο της αγωγής της στην υπόθεση F-9/12·
               
            
                  —
               
               
                  να καταδικάσει το Κοινοβούλιο στα δικαστικά έξοδα.
               
            
         Λόγοι αναιρέσεως και κύρια επιχειρήματα
      
      Η αναιρεσείουσα ζητεί τη μερική αναίρεση της αποφάσεως της 13ης Ιουνίου 2019 στην υπόθεση CC κατά Κοινοβουλίου, T-248/17 RENV (εκτός του σημείου 3 του διατακτικού), με την οποία το Γενικό Δικαστήριο υποχρέωσε το Κοινοβούλιο να της καταβάλει το ποσό των 6 000 ευρώ και το καταδίκασε στο σύνολο των δικαστικών εξόδων, απέρριψε δε την αγωγή της κατά τα λοιπά.
      Προς στήριξη της αναιρέσεώς της, η αναιρεσείουσα προβάλλει πέντε λόγους:
      
                  —
               
               
                  Παράβαση του άρθρου 106 του Κανονισμού Διαδικασίας του Γενικού Δικαστηρίου – Παραβίαση της αρχής της ασφάλειας δικαίου – Παράβαση του άρθρου 47 του Χάρτη των Θεμελιωδών Δικαιωμάτων της Ευρωπαϊκής Ένωσης·
               
            
                  —
               
               
                  Πλάνη περί το δίκαιο, καθόσον το Γενικό Δικαστήριο δεν διεξήγαγε τις αποδείξεις και δεν έλαβε τα μέτρα οργανώσεως της διαδικασίας που ζήτησε η αναιρεσείουσα·
               
            
                  —
               
               
                  Παραμόρφωση της προκήρυξης διαγωνισμού – Παράβαση της ακυρωτικής αποφάσεως – Παράνομος χαρακτήρας της εκτιμήσεως του Γενικού Δικαστηρίου, καθ’ υποκατάσταση της εκτιμήσεως του Κοινοβουλίου – Παράβαση του άρθρου 1δ, παράγραφος 2, του Κανονισμού Υπηρεσιακής Καταστάσεως των Υπαλλήλων ·
               
            
                  —
               
               
                  Πλάνη περί το δίκαιο, καθόσον το Γενικό Δικαστήριο απέκλεισε ορισμένες θέσεις από τον υπολογισμό της απώλειας ευκαιρίας·
               
            
                  —
               
               
                  Αυθαίρετη εκτίμηση, πλάνη περί το δίκαιο, έλλειψη αιτιολογίας, έλλειψη αμεροληψίας.